[pic] | EIROPAS KOPIENU KOMISIJA | Briselē, 16.11.2005 COM(2005) 572 galīgā redakcija 2005/0225 (CNS) Priekšlikums PADOMES REGULA ar ko labo Regulu (EK) Nr. 1786/2003 par žāvētās rupjās lopbarības tirgus kopīgo organizāciju (iesniegusi Komisija) PASKAIDROJUMA RAKSTS Padomes Regulas (EK) Nr. 1786/2003 tekstā atklājās vairākas kļūdas, kuras jālabo nekavējoties. Jāgroza žāvētās rupjās lopbarības maksimālais daudzums. Precīzāk jānoformulē metode, ko izmanto, aprēķinot atbalsta samazinājumu gadījumos, kad ir pārsniegts minētais daudzums. 2005/0225 (CNS) Priekšlikums PADOMES REGULA ar ko labo Regulu (EK) Nr. 1786/2003 par žāvētās rupjās lopbarības tirgus kopīgo organizāciju EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 36. pantu un 37. panta 2. punkta trešo daļu, ņemot vērā Komisijas priekšlikumu, ņemot vērā Eiropas Parlamenta atzinumu[1], tā kā: (1) Padomes Regulas (EK) Nr. 1786/2003[2] tekstā atklājās vairākas kļūdas. (2) Ņemot vērā grozījumus kombinētajā nomenklatūrā, 1. pantā minētie kodi KN 1214 90 91 un 1214 90 99 jāaizstāj ar kodu KN 1214 90 90. (3) Regulas 5. panta 1. punktā daudzums 4 855 900 tonnas jāaizstāj ar daudzumu 4 960 723 tonnas, kas atbilst to daudzumu kopsummai, kas iedalīti katrai dalībvalstij un uzskaitīti minētā panta 2. punktā, kurā grozījumi izdarīti ar Regulu (EK) Nr. 583/2004. (4) Lai nepārkāptu regulas 6. panta otrajā daļā minētos budžeta nosacījumus, 6. panta pirmās daļas saturā jāizdara labojumi. (5) Tādēļ jālabo Regula (EK) Nr. 1786/2003. (6) Ir jāparedz, ka šo regulu piemēro no Regulas (EK) Nr. 1786/2003 piemērošanas dienas, IR PIEņēMUSI ŠO REGULU. 1. pants Regulu (EK) Nr. 1786/2003 groza šādi : 1) Regulas 1. pantā kodus „ex 1214 90 91 un ex 1214 90 99” aizstāj ar kodu „ex 1214 90 90”. 2) Regulas 5. panta 1. punktā daudzumu 4 855 900 tonnas aizstāj ar daudzumu 4 960 723 tonnas. 3) Regulas 6. panta pirmo daļu aizstāj ar šādu tekstu: „Ja tirdzniecības gadā žāvētas rupjās lopbarības daudzums, par ko prasa 4. panta 2. punktā paredzēto atbalstu, pārsniedz 5. panta 1. punktā minēto maksimālo garantēto daudzumu, dalībvalstīm, kur ražošana pārsniedz valstij garantēto daudzumu, ierobežo atbalstu, samazinot izdevumus proporcionāli attiecīgās dalībvalsts pārsnieguma summai.” 2. pants Šī regula stājas spēkā tās publicēšanas dienā Eiropas Savienības Oficiālajā Vēstnesī . To piemēro no 2005. gada 1. aprīļa. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — Priekšsēdētājs FINANŠU PĀRSKATS | 1. | BUDŽETA POZĪCIJA 05 02 1101 | APROPRIĀCIJAS: 272 miljoni EUR | 2. | PASĀKUMA NOSAUKUMS Priekšlikums Padomes regulai, ar ko labo Regulu (EK) Nr. 1786/2003 par žāvētās rupjās lopbarības tirgus kopīgo organizāciju | 3. | JURIDISKAIS PAMATS Līguma 37. pants | 4. | PASĀKUMA MĒRĶI Labot dažas kļūdas Regulā (EK) Nr. 1786/2003 | 5. | FINANSIĀLĀS SEKAS | 12 MĒNEŠU LAIKA POSMS (miljoni EUR) | KĀRTĒJAIS BUDŽETA GADS 2005 (miljoni EUR) | NĀKAMAIS BUDŽETA GADS 2006 (miljoni EUR) | 5.0 | IZDEVUMI, KO SEDZ – NO EK BUDŽETA (ATMAKSĀJUMI/INTERVENCES) – DALĪBVALSTU BUDŽETA – NO CITĀM JOMĀM | – | – | – | 5.1 | IEŅĒMUMI – EK PAŠU RESURSI (ATSKAITĪJUMI/MUITAS NODOKĻI) – NO DALĪBVALSTĪM | – | – | – | 2007 | 2008 | 2009 | 2010 | 5.0.1 | PAREDZĒTIE IZDEVUMI | – | – | – | – | 5.1.1 | PAREDZĒTIE IEŅĒMUMI | – | – | – | – | 5.2 | APRĒĶINA METODE – | 6.0 | VAI IR IESPĒJAMS FINANSĒJUMS NO APROPRIĀCIJĀM, KAS IERAKSTĪTAS ATTIECĪGAJĀ ŠĪGADA BUDŽETA NODAĻĀ? | JĀ/NĒ | 6.1 | VAI IR IESPĒJAMS FINANSĒJUMS, PĀRSKAITOT LĪDZEKĻUS NO VIENAS ŠĪGADA BUDŽETA NODAĻAS UZ CITU? | JĀ/NĒ | 6.2 | VAI IR VAJADZĪGS PAPILDU BUDŽETS? | JĀ/NĒ | 6.3 | VAI IR JĀIERAKSTA APROPRIĀCIJAS NĀKAMAJOS BUDŽETOS? | JĀ/NĒ | KOMENTĀRI Ar projektu regulai labo dažas neuzmanības kļūdas (attiecībā uz maksimālo garantēto daudzumu) un precizē soda naudas aprēķina metodi gadījumiem, kad ir pārsniegts attiecīgais daudzums. Salīdzinājumā ar iepriekš izmantoto metodi jaunā metode neradīs papildu finansiālās sekas. | [1] OV L …, …, … lpp. [2] OV L 270, 21.10.2003., 114. lpp. Regula, kā grozīta ar Regulu (EK) Nr. 583/2004 (OV L 91, 30.3.2004., 1. lpp.).